C 484/34
SK
Úradný vestník Európskej únie
20.12.2022
Nová národná strana obehových euromincí (2022/C 484/16)
Národná strana novej obehovej pamätnej mince v hodnote 2 EUR vydanej Vatikánskym mestským štátom Obehové euromince majú v celej eurozóne postavenie zákonného platidla.
Komisia zverejňuje opis vzorov všetkých nových euromincí s cieľom informovať každého, kto prichádza s mincami do kontaktu, ako aj širokú verejnosť (1).
V súlade so závermi Rady z 10. februára 2009 (2) môžu členské štáty eurozóny a krajiny, ktoré s Európskou úniou uzavreli menovú dohodu ustanovujúcu vydávanie obehových euromincí, vydať do obehu pamätné euromince za určitých podmienok, predovšetkým musia mať len nominálnu hodnotu 2 EUR.
Tieto mince majú rovnaké technické parametre ako ostatné mince v hodnote 2 EUR, na národnej strane je však vyobrazený pamätný motív, ktorý má veľkú symbolickú hodnotu z národného alebo európskeho hľadiska.
Vydávajúca krajina: Vatikánsky mestský štát Motív: 125. výročie narodenia pápeža Pavla VI.
Vecný opis vzoru: Vzor znázorňuje portrét pápeža Pavla VI.
V ľavej hornej časti je v polkruhu uvedený nápis „CITTÀ DEL VATICANO“ a v pravej hornej časti je nápis „PAPA PAOLO VI“.
Vľavo od portrétu sú uvedené roky „1897“ a „2022“ a pod nimi je značka mincovne „R“.
Vľavo dole sa nachádza meno umelca „D. LONGO“.
Vo vonkajšom prstenci mince je vyobrazených dvanásť hviezd vlajky Európskej únie.
Odhadovaný náklad: 84 000 Dátum vydania: marec 2022
(1) Pozri Ú. v. ES C 373, 28.12.2001, s.
1 o národných stranách všetkých mincí, ktoré boli vydané v roku 2002.
(2) Pozri závery Rady pre hospodárske a finančné záležitosti z 10. februára 2009 a odporúčanie Komisie z 19. decembra 2008 o spoločných usmerneniach pre národné strany a vydávanie euromincí určených do obehu (Ú. v.
EÚ L 9, 14.1.2009, s. 52).